รัฐมนตรีว่าการกระทรวงพลังงาน ยืนยันรัฐบาลเร่งแก้ปัญหาเงินบาทไทยแข็งค่า บรรเทาปัญหาปากท้องประชาชน
รัฐมนตรีว่าการกระทรวงพลังงาน ยืนยันรัฐบาลเร่งแก้ปัญหาเงินบาทไทยแข็งค่า บรรเทาปัญหาปากท้องประชาชนนายสนธิรัตน์ สนธิจิรวงศ์ รัฐมนตรีว่าการกระทรวงพลังงาน กล่าวถึงกรณีเงินบาทไทยแข็งค่า โดยยอมรับว่าส่งผลกระทบต่อประเทศ แต่ทุกฝ่ายก็พยายามในการบริหารจัดการ เพราะเรื่องนี้เป็นเรื่องกลไกหลายอย่างและรัฐบาลได้ตามเรื่องนี้ต่อเนื่อง ส่วนเงินบาทจะแข็งค่าอีกนานหรือไม่นั้น ขึ้นอยู่กับหลายปัจจัยทั้งเศรษฐกิจโลกและปัจจัยภายใน ซึ่งทุกฝ่ายไม่ได้นิ่งนอนใจ ยืนยันจะดูแลอย่างเต็มที่ ส่วนปัญหาเศรษฐกิจที่ประชาชนเรียกร้องให้แก้ไขปัญหาปากท้องนั้น ยืนยันว่ารัฐบาลทุ่มเทในการแก้ปัญหาเศรษฐกิจให้ประชาชนและรัฐบาลพยายามเร่งรัดนโยบายของกระทรวงต่างๆ ให้ขับเคลื่อนไปให้ได้ ในส่วนกระทรวงพลังงานก็เร่งรัดในการนำพืชเกษตรมาช่วยผลิตน้ำมัน กระตุ้นเศรษฐกิจฐานรากให้เกิดพลังงานชุมชน ให้ชุมชนมีการจับจ่ายใช้สอยส่วนกรณีที่ฝ่ายค้านเตรียมยื่นอภิปรายไม่ไว้วางใจรัฐบาล นายสนธิรัตน์ กล่าวว่า รัฐบาลได้เตรียมความพร้อมที่จะตอบข้อซักถามของฝ่ายค้าน ซึ่งพรรคร่วมรัฐบาลทุกพรรคจะช่วยกันอย่างเต็มที่ โดยหลังจากนี้อาจจะเชิญพรรคร่วมมาหารือพูดคุยทั้งนี้ในพิธีตักบาตรช่วงเช้า พลเอก ประวิตร วงษ์สุวรรณ รองนายกรัฐมนตรี ในฐานะประธานยุทธศาสตร์พรรคพลังประชารัฐ ได้กำชับกับนายพุฒิพงษ์ ปุณณกันต์ รัฐมนตรีว่าการกระทรวงเศรษฐกิจดิจิทัลเพื่อเศรษฐกิจและสังคม และกรรมการบริหารพรรคพลังประชารัฐ ให้เตรียมรับมือการอภิปรายไม่ไว้วางใจ รวมถึงวางตัวบุคคลที่จะช่วยผู้ถูกอภิปรายด้วย